Ǹtondôbə miǹkunda énye ǎ yəan ai m̀fúfúb, énye myǎyəan mbáda, énye myǎ yəan kɔ̌n məsis. 14A nə etɔbɔgɔ Ḿfúfúbu ai ngɔg mim̀bəg, akɔ́g yā lákpe məndá mə́bɛ̄ yā Ísraɛ̂l, ekudí ai olám, ású bətɔbɔ bə́ Yērúzalɛm. 15Abuí lâyi ku étēde, bə́ kpaa, bə́ ngabúgi, bâyi bili ólām, bə́ ngakə miǹkóm. 16Mafɛd áyəm dí, masɔli ákálagǎ tē á ńnə̄m bə́yə̄ge báma. 17Mayanga Ǹtondôbə yǎ ā sɔli ndá Yūda ású díé, énye mâfidi. 18Tám yēn ! Māmēn ai é bɔ́n Ńtondôbə a ngávə́ mā, bǐ nə ndəm ai mvuluná á zāŋ Ísraɛ̂l á dzwé Ńtondôbə miǹkundǎ yā étɔbɔgɔ dzíé é nə́ á ńkǒl Síon. 19Ńdɔ́ hḿ, éyɔŋ báyi dzó ai mínā nâ: "Sílígán mvigí yǎ á bəkón, ai bəyəm bábán ai mənyíŋ mábán. Dzé hḿ kig ! Ngǎ bod bə́ bə̄lə́ naa bə́ síligi bəzambá bábán mám! Ngǎ bəvə́və̄ə̄ bâyəan bwé ngám bəwú ! 20Ású bə́bə́lá ebúg yǎ ákālaga ai ayəm, zěn yǎ étē fɔ̄ɔ̄ nyīlí, təge ai dzam afə́ !... Ényɔ̄ ā bə́lə́ kig kídí 21Ndɔ hḿ bod báma báyi yəb á ńnam ǹnam, á mətūg ai zie, zie yayi bɔ́ vəŋan bīlób, bə́ ngakag ǹkúkúmá wábán ai Zambá wābán. 22Bâyi bəbə á yób, bə́ bə̄bə́ á sī və díbī díbi; ai məsis díbī yā məsis, təge ai ayéné lə dzóm efə́ və alú.